<classify> Pia Waziri Mkuu amemtaka Meneja wa soko hilo, Solomon Mushi kuhakikisha wanakuwa na kifaa maalumu cha kupimia ujazo wa mitungi ya gesi sokoni hapo kubaini kama ni sahihi. Alitoa agizo hilo jana alipofanya ziara ya ghafla sokoni hapo kuangalia mfumo wa majiko ya gesi na kuridhishwa nao.Waziri Mkuu ambaye alitumia dakika 44 kutembelea soko hilo, alitoa maagizo hayo baada ya kupokea malalamiko kutoka kwa wafanyabiashara waliosema wamekuwa wakiuziwa gesi kwa bei kubwa ambayo imekuwa ikiongezeka mara kwa mara.Akizungumza kwa niaba ya wafanyabiashara hao, Ally Iddi alisema awali walikuwa wanauziwa mtungi wa gesi wenye ujazo wa kilo 32 kwa sh 70,000 na sasa umeongezeka hadi Sh 98,000 kiasi ambacho ni kikubwa ukilinganisha na uzalishaji wao.Nimeulizia kwenye baadhi ya maduka na kukuta mtungi wenye ujazo kama huo unauzwa Sh 75,000, alisema.Kijana mwingine ambaye ni mkaangaji wa samaki, Mwanya Selemeni alisema hivi sasa hali ya soko la feri ni nzuri tofauti na walivyokuwa wakitumia kuni kwa sababu hakuna moshi.Alimuomba Waziri Mkuu kuwezesha wafikiwe gesi ya kutoka Mtwara gharama zipungue.Mfanyabiashara mwingine wa soko hilo, Mariam Samwel alisema alikuwa akiuza kuni na sasa yeye na wenzake wanataka kufanya biashara nyingine. Hata hivyo alisema banda walilokuwa wakitumia halina umeme licha ya kuwa wameomba mara nyingi. Tunaomba kupatiwa umeme ili tuweke vipepeo tuweze kufanya biashara nyingine, alisema.Waziri Mkuu pia alitembelea eneo la mnada wa samaki sokoni hapo ambako alielezwa matatizo ya umeme na uzibaji wa mitaro ya maji machafu kwamba kunatishia usalama wa afya zao.Kuna jipu la umeme hapa, tunachangishwa hela na kumpa mtu ambaye hatumjui lakini hatujawahi kuona risiti, wao wanaweka umeme juu kwa juu na umeme wenyewe wala haukai. Mita tunayo hapa lakini hata namba hatujapewa, alisema Omari Masoud kwa niaba ya wenzake.Kuhusu tatizo la uzibaji mitaro na kutiririsha majitaka, kiongozi wa mama lishe sokoni hapo, Fatma Ally aliomba watatuliwe tatizo hilo ambalo limedumu kwa zaidi ya miezi miwili.Akijibu kero zao, Waziri Mkuu alimwagiza Mkuu wa Wilaya ya Ilala, Raymond Mushi kusimamia uwekaji kwenye banda pamoja na kuhakikisha mama lishe wa soko hilo upande wa mnadani wanatumia majiko ya gesi badala ya mkaa.  <topic>: uchumi 